2. PIELIKUMS

Daugavpils pilsētas domes

2019.gada 12.decembra

lēmumam Nr.757

**Daugavpils 13.vidusskolas projekta** **“Izglītība bez robežām!” (***Nr.2019-1-LV01-KA101-060241)* **apraksts**

|  |  |
| --- | --- |
| Projekta pieteicējs | Daugavpils 13.vidusskola. |
| Projekta ilgums | No 2019. gada 31. decembra līdz 2020.gada 31. decembrim (12 mēneši) |
| Projekta mērķis | Erasmus + programmas pamatdarbības Nr.1 (KA1), mācību mobilitāte skolu sektora projekta galvenie mērķi ir: izveidot Daugavpils 13. vidusskolā mūsdienīgu, starptautiskai sadarbībai interesantu mācību vidi, par pamatu ņemot starptautiskos kursos pedagogu gūtās un integrētās mācību metodes, idejas un papildināt skolas metodisko bāzi ar jaunām metodēm stundu norisei. |
| Projekta apraksts | Projekts tika izveidots atbilstoši 2017./2018.-2020./2021 mācību gada skolas attīstības plānam. Kopā ir plānotas 7 mobilitātes (braucieni). Projekta gaitā skolā tiks izveidota mūsdienīga vide, kas uzlabos izglītības kvalitāti, pilnveidotas angļu valodas zināšanas, papildināta skolas metodiskā bāze ar jaunām metodēm, nodrošināta personāla mobilitāte, paaugstinot prasmju un spēju līmeni, nodrošināta starptautiskā mēroga projektu apguve un īstenošana skolā. Dalībnieki apgūs jaunas zināšanas sākumskolas mācību priekšmetu, mūzikas, ķīmijas (dabaszinību), angļu un latviešu valodas metodoloģijā, kas savukārt sekmēs skolēnu mācīšanās motivāciju, tiks gūtas inovatīvas idejas, kā balstīt mācību priekšmetu mācīšanu kompetenču pieejā, tiks veidota pozitīva, mūsdienīga, ārzemju partneriem interesanta skolas vide. Projekta īstenošanas rezultātā tiks uzlabota projekta dalībnieku profesionālās darbības motivācija, pilnveidosies komunikācijas, mobilitātes prasmes, tiks attīstītas starpkulturālās attiecības, tiks papildinātas zināšanas par ES kopienas vērtībām. Dalībnieki arī palīdzēs veidot valsts pozitīvo tēlu. Tiks sekmēts darbs e-Twinning platformā. |
| Projekta izmaksas | 100% ES Mūžizglītības Erasmus+ programmas atbalsts:  -projekta kopējais finansējums – 25869,00 *(divdesmit pieci tūkstoši astoņi simti sešdesmit deviņi eiro 00 centi).* Daugavpils pilsētas domes priekšfinansējums (2020. gadam) 20% apmērā – 5173.80 EUR (pieci tūkstoši viens simts septiņdesmit trīs eiro 80 centi), kas tiks atgriezts pēc projekta noslēguma un gala atskaites iesniegšanas 2021.gadā. |
| Projekta mērķa grupa | Daugavpils 13. vidusskolas 13 pedagogi (piedalīsies mobilitātēs), netieša ietekme – viss skolas kolektīvs, skolēni. |
| Projekta aktivitātes | Projektam ir vairāki posmi: sagatavošanās, īstenošana, rezultātu pielietošana un publicitāte. Tālākizglītības kursi ārzemēs (Maltā, Itālijā, Spānijā, Vācijā, Nīderlandē) 10 pedagogiem un darba vērošana Somijā 3 pedagogiem.  Jauno mācību materiālu aprobācija.  Uzstāšanās pieredzes apmaiņas semināros un konferencēs, atklātās stundas un informēšana par projekta gaitu masu informācijas līdzekļos. |

Domes priekšsēdētājs A.Elksniņš